Κακοήθη νεοπλάσματα στοματικής κοιλότητας με εντόπιση στα ούλα. Βιβλιογραφική ανασκόπηση
Creators: name: Αθανασοπούλου, Χριστίνα Ηλία
Publisher: name: Aristotle University of Thessaloniki
Year: 2023
Subjects: Κακοήθη νεοπλάσματα ούλων
Ακανθοκυτταρικό καρκίνωμα ούλων
Λευχαιμία
Λεμφώματα
Μελάνωμα ούλων
Σαρκώματα στοματικής κοιλότητας
Μεταστατικοί όγκοι στοματικής κοιλότητας
Gingival malignant neoplasms
Gingival Squamous Cell Carcinoma
Leukaemia
Lymphomas
Gingival Melanoma
Sarcomas of the oral cavity
Metastatic tumors of the oral cavity

description: Η εμφάνιση νέων περιπτώσεων κακοήθων νεοπλασμάτων στην περιοχή κεφαλής και τραχήλου, και συγκεκριμένα στη στοματική κοιλότητα είναι ολοένα και πιο αυξανόμενη. Ο καρκίνος μάλιστα της στοματικής κοιλότητας κατατάσσεται στους 6 συχνότερους μεταξύ των κακοηθειών στον κόσμο. Το γεγονός αυτό καθιστά αναγκαία την έγκαιρη και ακριβή διάγνωση και την αντιμετώπιση του, με απώτερο σκοπό τη βελτίωση της πρόγνωσης και τη μείωση της θνητότητας. Στη μελέτη αυτή πραγματοποιήθηκε ανασκόπηση της βιβλιογραφίας σχετικά με τα κακοήθη νεοπλάσματα της στοματικής κοιλότητας με ιδιαίτερη εντόπιση στα ούλα. Σε αυτά συγκαταλέγονται το ακανθοκυτταρικό καρκίνωμα, οι λευχαιμίες, τα Hodgkin και μη-Hodgkin λεμφώματα, το πολλαπλούν μυέλωμα, το μελάνωμα, τα διάφορα σαρκώματα, καθώς και οι μεταστατικοί όγκοι. Το συχνότερο κακοήθες νεόπλασμα που προσβάλλει τη στοματική κοιλότητα είναι το ακανθοκυτταρικό καρκίνωμα, με συχνότητα διάγνωσης 9:10 περιστατικών. Η λευχαιμία αποτελεί μία συχνή νοσολογική οντότητα, η οποία κατατάσσεται μεταξύ των 15 συχνότερων κακοήθων νεοπλασμάτων στον κόσμο, ενώ πολλές φορές εκδηλώνεται με χαρακτηριστική εικόνα στη στοματική κοιλότητα, η οποία μπορεί να είναι και το πρώτο σημείο της νόσου. Το σάρκωμα Kaposi είναι το συχνότερο κακοήθες νεόπλασμα σχετιζόμενο με HIV-θετικούς ασθενείς. Αποτελεί ένα δερματοβλεννογόνιο νεόπλασμα, όπου στο ένα τέταρτο των περιπτώσεων εκδηλώνεται με ενδοστοματικές βλάβες. Ο ρόλος του οδοντιάτρου είναι υψίστης σημασίας, καθώς η πλειοψηφία των κακοήθων νεοπλασμάτων της στοματικής κοιλότητας, και πιο συγκεκριμένα των ούλων, στα αρχικά στάδια είναι ασυμπτωματική και είναι δυνατόν να μιμείται αντιδραστικές ή φλεγμονώδεις διογκώσεις. Επομένως, αν και η εκδήλωση τέτοιων νεοπλασμάτων ενδοστοματικά είναι σπάνια, θα πρέπει να συμπεριλαμβάνονται στην διαφοροδιαγνωστική φαρέτρα του οδοντιάτρου και η διάγνωση τους είναι σημαντικό να τεκμηριώνεται πάντα με ιστοπαθολογική εξέταση.
description: The incidence of emerging malignant neoplasms cases of Head and Neck region and especially of the oral cavity, is constantly increasing. Indeed, oral cancer is listed as the sixth most common malignancy in the world. According to these data early diagnosis and treatment of oral cancer is mandatory for improvement of prognosis and reduction of mortality. This study is a literature review about malignant neoplasms of the oral cavity that are located especially at the gingiva. Oral malignant neoplasms of this region, consists of squamous cell carcinoma, leukaemia, Hodgkin and non-Hodgkin lymphomas, multiple myeloma, melanoma, sarcomas, and other metastatic tumors. The most common malignant neoplasm that affects the oral cavity is the squamous cell carcinoma, which consists of about 90% of cases. Leukaemia is a frequent neoplastic disease, and it is ranked as the 15th most common malignancy in the world. Leukaemia’s oral manifestations are interesting and in some cases these signs may be the first of the disease. On the other hand, Kaposi’s sarcoma is the most common malignant neoplasm related to HIV-positive patients. This sarcoma is a mucocutaneous neoplasm, with 25% of its cases as oral lesions. Dentists have a crucial role in early diagnosis and management of oral malignant neoplasms. The majority of oral malignancies, and especially those located at the gingiva, are asymptomatic in the early stages and they can possibly imitate reactive or inflammatory masses. Therefore, although oral malignant neoplasms are rare, the clinician should include them in the differential diagnosis of oral lesions and the diagnosis of all them should always be confirmed with histopathology examination